ჩაბა ბოიტე

ჩაბა ბოიტე (: Böjte Csaba; დ. 24 იანვარი, 1959, კლუჟი, რუმინეთი) — ეთნიკურად უნგრელი ფრანცისკანელი ბერი, მწერალი, ჰუმანიტარი და რუმინეთის წმინდა ფრანცისკეს ფონდის დამფუძნებელი და დირექტორი. მისი ფონდი მუშაობს ტრანსილვანიაში უსახლკაროების და ობლების გადასარჩენად.
ფონდი უზრუნველყოფს საკვებით, საცხოვრებლით და განათლებით ღარიბ პირობებში მცხოვრებ ბავშვებს, რომელთა დიდი ნაწილი იტანჯება უკიდურესი სიღარიბისა და კვების ქრონიკული უსაფრთხოების გამო. ამჟამად 2500-ზე მეტი ბავშვი ცხოვრობს წმინდა ფრანცისკეს ფონდის სახლებსა და თავშესაფრებში, ხოლო ასობით სხვა ბავშვი მონაწილეობს ორგანიზაციის მზრუნველობის სისტემაში.

ბიოგრაფია
ჩაბა ბოიტე დაიბადა ეთნიკურად უნგრულ ოჯახში კლუჟ-ნაპოკაში (ყოფილი კლუჟი), რუმინეთი - ტრანსილვანიის ქალაქში, რომელსაც უნგრულენოვანი მოსახლეობის დიდი რაოდენობა ჰყავს. ბოიტე სპეციალიზაციას გადიოდა ავტომექანიკაში, მაგრამ შემდეგ გადაწყვიტა ერთი წლით მაღაროში მუშად ემუშავა ჰარგიტას შორეულ მთებში. ეს მკვეთრი კარიერული ცვლილება გააკეთა იმისათვის, რომ გამოეცადა საკუთარი შესაძლებლობები მღვდლობის მომზადების მიზნით.
ბოიტეს მამა იყო პოეტი და ცხოვრობდა ტრანსილვანიაში ჩაუშესკუს კომუნისტური დიქტატურის დროს, რომლის ქვეშაც მას შვიდი წლით პატიმრობა მიუსაჯეს მისი ერთ-ერთი ლექსის შინაარსის გამო. ოთხნახევარი წლის პატიმრობის შემდეგ, ბოიტეს მამა გაიქცა ციხიდან, სადაც მას აწამებდნენ, და გარდაიცვალა გაქცევიდან ორი წლის შემდეგ მიღებული ჭრილობების გამო. მამის სიკვდილი გადამწყვეტი მომენტი იყო  ჩაბა ბოიტეს ცხოვრებაში, და სწორედ მაშინ გადაწყვიტა მღვდელი გამხდარიყო.
ბოიტე შეუერთდა ფრანცისკანელთა ორდენს 1982 წელს, ჩაუშესკუს დიქტატურის ქვეშ, და მისი ინდუქცია საიდუმლოდ შედგა. მღვდლური განათლება მიიღო ეშტერგომში და 1989 წელს ჩაბა ბოიტე აკურთხეს მღვდლად. 
როგორც მღვდელი, რომელიც მუშაობდა ტრანსილვანიის სხვადასხვა ადგილებში, მამა ბოიტე დასახლდა დევაში, სადაც რამდენიმე უსახლკარო ობოლი ბავშვი ქუჩებიდან აიყვანა და თავის მზრუნველობის ქვეშ მოაქცია. მამა ბოიტემ გაუხსნა საკეტი მიტოვებულ ფრანცისკანელ მონასტერს, რომელიც ათწლეულების განმავლობაში არ გამოიყენებოდა, და იქ უსახლკარო ბავშვები შეასახლა. რუმინეთის ხელისუფლებამ წინააღმდეგობა გაუწია ამას და არაერთხელ უბრძანა მამა ბოიტეს მონასტრის დატოვება, მიწის უკანონო დაკავების საბაბით. მამა ბოიტემ უპასუხა, რომ რუმინულ პოლიციას ფიზიკურად მოუწევდა ბავშვების გაყვანა.
მამა ბოიტეს მოუწყობელი ობლების სახლის შესახებ ცნობები გავრცელდა მთელ დევაში, შემდეგ კი ტრანსილვანიასა და უნგრეთშიც. ძირითადი საცხოვრებელი საჭიროებების უზრუნველყოფის გარდა, ბოიტე ასევე ზრუნავდა ობლების განათლებაზე, რაც მოიცავდა რელიგიურ და მორალურ განათლებას. მამა ბოიტეს მზრუნველობის ქვეშ მყოფ ობლებიდან ბევრმა შემდგომ უნივერსიტეტებში და სასაწავლო დაწესებულებებში განაგრძო სწავლა.
1993 წელს პირველი ობლების სახლის გახსნის შემდეგ, მამა ბოიტემ წმინდა ფრანცისკეს ფონდის მეშვეობით 6000-ზე მეტ ობოლს დაეხმარა საცხოვრებელი, საკვები და განათლების მიღებაში, ამჟამად კი 2500-ზე მეტი ბავშვი იმყოფება ფონდის მზრუნველობის ქვეშ.

ობლების სახლები და საქმიანობა
250px|მინი|მარჯვნივ|ჩაბა ბოიტე ობლებთან ერთად, 2011 წელი
მიტოვებული მონასტრის უკანონო დაკავების შემდეგ, რომელიც ობლების სახლად გარდაიქმნა, მამა ბოიტემ და მის მზრუნველობაში მყოფ ობლებმა შენობა ოთახ ოთახად მოაწყვეს. მათ ასევე გააშენეს საკუთარი ბაღჩა, დაწყებითი სკოლა და ადმინისტრაციული შენობა. მამა ბოიტემ და წმინდა ფრანცისკეს ფონდმა იყიდეს ორი საცხოვრებელი შენობა მონასტერთან ახლოს, რომლებიც გამოიყენეს ობლების მსახურ ოჯახებში დასაბინავებლად, ზოგადად 8-10 ბავშვი ერთ მზრუნველ მშობელზე. ეს ოჯახური ჯგუფები შედგება სხვადასხვა ასაკის ბავშვებისგან, რათა უფროსებმა დამატებითი პასუხისმგებლობა აიღონ სახლში და დაეხმარონ უმცროსების მზრუნველობაში.
წმინდა ფრანცისკეს ფონდის ბიუჯეტის უმეტესი ნაწილი მოდის შემოწირულობებიდან, რომელიც ხშირად გამოიყენება მიწისა და უძრავი ქონების შესაძენად ახალი ობლების სახლების დასაფუძნებლად, რათა შეძლონ ფონდის მზრუნველობის ქვეშ მყოფი ბავშვების მზარდი რაოდენობის მომსახურებისათვის. ფონდი მუშაობს მოხალისეების მხარდაჭერით, რომლებიც ეხმარებიან ბავშვების მზრუნველობაში, ასევე საჭმლის მომზადებაში, დასუფთავებასა და მშენებლობაში.Csaba testver Nagy Csaladja szentferencalapitvany.org
ჩაბა ბოიტემ გამოაქვეყნა მრავალი წიგნი, სტატია და ესე. წმინდა ფრანცისკეს ფონდთან მუშაობის პარალელურად, ჩაბა ბოიტე აგრძელებს ლიტურგიების ჩატარებას და გამოსვლებს მსოფლიოს სხვადასხვა ქვეყნებში. მისი ფონდის მიერ დაარსებული ობლების სახლები ახლაც ფინქციონირებს ტრანსილვანიის ქალაქებში, დაბებსა და სოფლებში.

რესურსები ინტერნეტში
 The Saint Francis Foundation of Deva homepage
 Father Böjte's personal blog
 Books written by Father Böjte

სქოლიო

კატეგორია:დაბადებული 24 იანვარი
კატეგორია:დაბადებული 1959
კატეგორია:რუმინელები პერიოდის მიხედვით
კატეგორია:რუმინელები საუკუნისა და საქმიანობის მიხედვით
კატეგორია:უნგრელები საქმიანობის მიხედვით
კატეგორია:ცოცხალი ადამიანები